b'\n_START_ARTICLE_\nTelefonkort\n_START_PARAGRAPH_\nEt telefonkort eller telekort er et lille kort med forudbetalt kredit til at f\xc3\xb8re telefonsamtaler. Kortet er som regel fremstillet i plast, og kan have enten en magnetstribe eller chip, der indeholder oplysninger om telefonkortets saldo._NEWLINE_Telefonkortet blev udviklet i l\xc3\xb8bet af 1970\'erne som en elektronisk erstatning for brug af kontanter i m\xc3\xb8nttelefoner. Langt de fleste teleselskaber har fra 1980\'erne og frem til i dag udgivet telefonkort._NEWLINE_Telekortet var p\xc3\xa5 sin tid en gevinst b\xc3\xa5de for selskaberne og kunderne, eftersom telefonboksene ikke l\xc3\xa6ngere skulles t\xc3\xb8mmes, eller var m\xc3\xa5l for indbrud. For kunderne var fordelen at automaterne kun havde adgang til ubrugte m\xc3\xb8nter fra kunden, hvilket vil sige at automaten "slugte" eksempelvis en 20kr, sk\xc3\xb8nt man kun havde talt for 9 kr og 10 \xc3\xb8re, men med telekortet var der kun trukket bel\xc3\xb8bet p\xc3\xa5 de 9 kr og 10 \xc3\xb8re. Man havde ogs\xc3\xa5 sikkerheden i at have afsat penge til at for, eller at sikre at eksmepelvis et barn altid havde muligheden i form at kortet. Folk der brugte st\xc3\xb8rre bel\xc3\xb8b, eksempelvis p\xc3\xa5 l\xc3\xa6ngere udenslandsopkald, slippede ogs\xc3\xa5 for at skulle veksle og b\xc3\xa6re p\xc3\xa5 relativt mange m\xc3\xb8nter, da boksene ikke tog imod sedler. I Danmark kunne Danm\xc3\xb8nt-kortet ogs\xc3\xa5 anvendes som telefonkort._NEWLINE_Efter mobiltelefonens udbredelse er udbredelsen af m\xc3\xb8nttelefoner blevet mindre, og dermed ogs\xc3\xa5 antallet af telefonselskaber, der udgiver telefonkort. I moderne telefonbokse kan man anvende kredit eller debitkort direkte, hvilket ogs\xc3\xa5 har gjort telekortet overfl\xc3\xb8digt._NEWLINE_Telefonkort findes med mange forskellige motiver, og er udgivet i mange forskellige anledninger, ikke mindst reklameplads k\xc3\xb8bt af firmaer. Der findes en samlerkultur omkring det at samle p\xc3\xa5 telefonkort.'